Kaare Amdam

Kaare Oddvar Amdam (født 19. desember 1911 i Trondheim, død 10. mai 2008 samme sted) var en mangeårig speiderleder i Trondheim, og mottok for speiderinnsats Kongens fortjenstmedalje i sølv i 1979, Sør-Trøndelag fylkes kulturpris i 1982,Mottakere av Sør-Trøndelag fylkeskommunes kulturpris (1976-2012) (PDF). Hos Wayback Machine; stfk.no. 29. august 2013. Besøkt 22. mai 2023. Svenca Scoutrådets Rådsliljan og Norsk Speidergutt-Forbunds høyeste utmerkelse Sølvulven. 

Som speiderleder var Amdam kretsleder i tolv år, satt i forbundsstyret, og grunnla 3. Strinda speidergruppe. Han hadde på 1930/40-tallet en fast speider-spalte i Adresseavisen.http://www.adressa.no/nyheter/article41551.ece Et stort arbeide for speidersaken i Jämtland var medvirkende til at han fikk den svenske speiderprisen. Amdam ble utnevnt til æreskretsleder for Sør-Trøndelag krets av Norsk Speidergutt-Forbund i 1968.

Amdam deltok i motstandsarbeid under andre verdenskrig, og ble fengslet 29. september 1944.Kristian Ottosen Nordmenn i fangenskap 1940-1945. 2. utg, 2004. ISBN 82-15-00288-9 Han satt på Misjonshotellet i Trondheim, i Vollan krigsfengsel fra 21. november, og på Grini fra 16. mars 1945 til krigens slutt.

I det sivile liv var Amdam kasserer, etterhvert hovedkasserer i Fosen Trafikklag AS. Han begynte i Frosta Dampskibsselskap AS i 1926,Adresseavisen 19.12.2001, personaliasiden og fulgte selskapet inn i fusjonen som i 1958 dannet Fosen Trafikklag. Han var aktiv orienteringsløper, deltok i marsjkonkurranser, representerte Høyre i Strinda kommunestyre og var frimurer. 

 Referanser 

Kategori:Lokalpolitikere i Trondheim
Kategori:Høyre-politikere i Sør-Trøndelag
Kategori:Kultur i Trøndelag
Kategori:Personer tilknyttet Speiderbevegelsen
Kategori:Kongens fortjenstmedalje i sølv
Kategori:Personer fra Trondheim kommune